Sona (lingua construida)

Sona es un lingua aidante internasional creada par Kenneth Searight e descriveda en sua libro publicida en 1935. La parola sona en la lingua sinifia un cosa neutra e aidante, e eco parolas como sona en multe linguas european.

Searight ia crea sona per coreta la eurosentrisme de otra linguas "natural" de sua eda, como esperanto e ido. Ance, el ia intende ce sona es plu pratical ca la linguas "lojical" como solresol e ro.

La lingua ave 375 radises, fundida en la tesoro orijinal de Roget. Otra parolas es creada par junta esta radises. Per esemplo, ra (mas) plu ko (enfante) deveni rako (xico).

La libro par Searight - Sona: an auxiliary neutral language - es la sola esemplo de la lingua. Lo ave un comunia peti a la interede ce es interesada en revive e usa de sona.

Spele e pronunsia

La alfabeta per sona ave 24 leteras, pronunsiada como en elefen, con esta esetas:
y ave du sonas:
ante vocales, como [j] (i consonantal)
otra veses, como [ə] (la vocal sentral comun en engles e franses)
c como [tʃ] (tx en elefen)
j como [dʒ] (dj en elefen)
k como [k] (c en elefen)

Determinantes

en - la (sola per asentua la parola)
enna - un (ma sola per indica la cuantia)
in - esta
un - acel

Un e in es ance usada per indica move a e de:
inru - veni asi
unru - vade a via
inyibi - compra
unyubi - vende

Otra determinantes:
he - alga
cien - serta
o - onorable (pe o ra - senior, o min - entra, per favore)
ha - per cambia un parola a un nom propre

Ha es ance usada per crea esclamas:
baha! - pum!
joha! - o dio!
ruha! - vade!

Nomes

Persones

ra - mas, om
zan - fema, fem
-nin - projenia de...
-ci - on ci fa...
-ji - person, on ci es...

Cosas

Alga nomes de cosas es simple un radis: bo (carne), di (parte), mo (fruta), te (mano), pe (pede). Ma sona ave ance afisas per distingui un radis nomin de un radis verbal:

-na - neutra, cosa; nonorganal
-ga - neutra, cosa; organal

Pe: tena (un estende) ma tega (bras). Como un prefisa, ga- sinifia alga cosa de la corpo, pe, gase (oio).

-bi - strumento, util, aparato, macina

Pe: cebi (clave), tebi (manico)

Locas

-a - un loca fisada
-ma - un loca plu jeneral
-ca - un area, retangulo, paje, cuadro
-kan - un casa, construi

Pe: dia (sal), dima (distrito), dica (area), dikan (aparte).

Nomes astrata

-ri - ora, tempo
-ne - de (astrata), nom de un state
-da - fa, nom verbal
-vi - cualia, nom de cualia

Pe: kari (media-dia), kane (xefia), kada (gida), kavi (superioria).

Grados

-ta- - grande, -on
-ko- - peti, -eta
-xa - aprobada, cara
-ze - nonaprobada, mal

Numeros

La cuantia de un nom no es sempre indicada, e nunca pos un numero. Pluralia pote es indicada par la sufisa -e. La prefisa e- sinifia multe, cada, o frecuente.

1 enna
2 do
3 tin
4 ca
5 pen
6 xi
7 zun
8 atu
9 nun
10 dici
100 son
1000 tan
11 ennadici o endici
12 dodici
20 doyedi
26 doyedixi

Sona ave un morfema -na cual opera como la xines clasintes: cana ibo (cuatro "testas" de boves), atuna velen (oto "pajes" de paper), etc.

 -gi - -uple
 pe, dogio - duple
 -o - numero... (ordinales)
 pe, doyo - numero du
 ko- - punto (per numeros su 1)
 pe, kotin - .3
 -na- - zero (per numeros su 1)
 pe, konanatin - .003
 e- - ves(es)
 edo - tre veses

Ajetivos

Un nom ante un otra nom cuali o defini lo, ma un ajetivo "vera" es formida con la sufisa -(y)o, pe tayo (grande), kanyo (de casa), suo (acual, acuin).

Per compara ajetivos:
in ne un aka (esta es plu alta ca acel, leteral "esta ca acel alta")
un aka ne pan (acel es la plu alta, leteral "acel ca tota alta")

Otra formas per compara:
eta - plu
eko - min
en eta - la plu
en eko - la min
ta- multe, vera (averbo)
ko- alga (averbo)

Pronomes

Un pronom cual es la sujeto de un frase presede, o es prefisada a, la verbo. Un pronom cual es la ojeto segue, o es sufisada a, la verbo. La ojeto direta segue direta, e la ojeto nondireta segue pos la ojeto direta. Un pronom pote presede, o es prefisada a, un nom per indica posese.

singular  plural mimemienos.tututuevosonel (mas)onyelos (mas)anel (fema)anyelos (fema)enlo (neutra)enyelos (neutra) ti los (jeneral)inestainyeestasunacelunyeacelesenacadapantotainuotraenucada otraasila mesmaisila un la otrasion, se mesma, se propresiese mesmas, se propre (plural)

La pronom de relata es ci (cual). Lo pote refere a un person, cosa, loca, tempo, modo, spesie, o cuantia:
ra ci - la om ci
ti ci - los ci
ri ci - cuando
u ci - como

Como un prefisa, ci- sinifia "alga" o "tan":
ciji - algun
cina - alga cosa
cia - alga loca
cie - tan multe

Demandas
Demandas es formida con la usa de -ke-- (ce?). Como un prefisa, lo forma un demanda direta:
keji - ci?
kena (o ke) - cual?
keci - cual?
kesi - de ci?
keya - do?
keri - cuando?
keori - cual ora?
keu - como?
keua - perce?
keta - cuanto (nomes de masa)?
keye - cuanto (nomes contable)?
kevi - cual, cual spesie de?

Como un sufisa, la parola presedente deveni un demanda:
onke ari vadiri - el veni doman (o un otra person)?
on arike vadiri - el veni doman (o el no veni)?
on ari vadirike  - el veni doman (o un otra dia)?

Nega

La nega es formida par na-:
naci - no cosa
nayo - no
nau - no modo
nali - no pote
minasa - me no sabe
etc

La prefisa non- indica la oposa:

nondinyo - nonselebra

Preposadas

Sona ave multe radises per usa como preposadas:

-li - a (un dirije)
-dili - per
a- - a (un loca)
ne - de (un dirije)
bi - par
vi - de (posese)
di - de (un parte de)
etc

Sona ave ance un preposada jeneral po (su, asta, a, en, per...) per usa en casos ambigua.

Verbos

Un esemplo: ru (move)

infinitivojeneralda ruvadeintendeua da rucual on intende vadepasadada to rucual on ia vadefuturda va rucual on va vadecomandaruha, ruvade!permeteda mi rulasa me vade!partisipioruci(o)vadenteaverboduranteruien cuando on vadecompletadarutoipos cuando on vadecomunpresenteruvadepasadarutoia vadepresente perfetato ruvade ja, ia vade japasada continuanteto ruciia es vadentepasada perfetato rutoia vade jaipotesalprobableva to ruta vadeposiblefa to ruta pote vadefuturintendeva ruva vadeposiblefa ruva vade posible

Sona ave tre "verbos aidante":
 ka- - causa
 -ka - condui, gida
 -ba - forte
 -ru - vade, prende

Un otra radis usosa es -ni-. Como un prefisa, lo indica capasia. Como un sufisa, lo indica la pasiva:
nika - concista
tu nike ru? - tu pote vade?
runi - es moveda
da en sani - fa ce el es conoseda

Otra afisas verbal inclui:
-ki - comensa (pe, ruki - comensa vade)
-ta - aumenta (pe, ruta - viaja)
-ko - diminui (pe, ruko - pasea lenta)
-fi - fali (pe, rufi - malpasi)
-ire - repete (pe, ruire - vade e vade...)

Fonte
Kenneth Searight (1935) Sona: an auxiliary neutral language. Publicida a la interede par Richard K. Harrison a https://web.archive.org/web/20110720131906/http://www.rickharrison.com/language/sonabook.html

Categoria:LAI